alexandrainst/scandi-wiki huggingface dataset:
Evie Tornquist-Karlsson

Evie Tornquist-Karlsson ofte bare Evie (født 1956 i Rahway, New Jersey, USA) er en norsk-amerikansk kristen sangerinne, hun var særlig aktiv på slutten av 1970-tallet og inn i 1980-tallet.

I februar 1979 giftet hun seg i sin hjemby Elizabeth i New Jersey, med Pelle Karlsson. Han var sanger og sangforfatter og har blant flere skrevet den svenske teksten til Han är min sång och min glädje. De var begge virksomme både i Norge og Sverige.

I 1980 flyttet de først til California i USA, men noen år senere, i 1983, flyttet de til Naples i Florida. Foruten sangen har paret arbeidet med produksjon av kristne program for fjernsyn.

Karriere 
Det var Larseric Janson som oppdaget hennes talent. Han la det til rette slik at Evie allerede tidlig i tenårene, som 14-åring, slo gjennom som artist. Dette skjedde da hun i 1970, sammen med sine foreldre var en tur i Sverige. Hennes debutalbum var engelskspråklig og kom da hun var 16 år, i 1974.

Evie har vært med i noen av de store kampanjene til Billy Graham. Våren 2006 turnerte hun sammen med den kristne sangartisten Rebecca St. James. Da hun og ektemannen fikk barn, valgte hun i mange år å legge sangkarriere og offentlige opptredener på hylla.

En av hennes album, Mirror, ble nominert til Grammy i 1977. I 2005 ble hun innvalgt i Gospel Music Hall of Fame.

Diskografi 
 2008 – Jul med Evie (CD-utgivelse av LP-ene: Jul med Evie (1974) og Julens klockor ring (1978))
 2006 – Evie På Svenska – 15 Önskesånger
 1998 – Day by day
 1996 – Songs for his family
 1987 – Christmas memories
 1986 – When all is said and done
 1985 – Loving promises
 1984 – Christmas a happy time
 1983 – Restoration
 1983 – Evie hymns
 1981 – Unfailing love
 1980 – Teach us your way
 1980 – Favourites
 1979 – Never the same again
 1978 – A little song for my little friends
 1977 – Come on ring those bells
 1977 – Mirror
 1976 – Gentle moments
 1975 – Evie again
 1975 – Du skulle vara med i sången
 1974 – Evie
 1973 – Jag kommer till dig
 1972 – Evie på svenska
 1971 – Evie synger
 1970 – Evie
 1970 – A song for everyone

Referanser

Eksterne lenker 
 
 
 Evie Karlsson – Still Giving Our Lord Glory – intervju med Evie samt informasjon om alla tidigere og nye album.
 Christian Music Central wiki page

Norske sangere
Sangere fra USA
Personer fra Rahway i New Jersey
Mats André Kaland

Mats André Kaland (født 9. mai 1989) er en norsk fotballtrener of tidligere fotballspiller som er assistentrener for . 

Kalands ungdomsklubber var Frøya, Fyllingen og Lyngbø, han gikk til Løv-Ham foran 2010-sesongen. Kaland var på prøvespill i Bryne i januar 2010, og i Løv-Ham før han fikk tilbud om kontrakt med klubben. Han debuterte for Løv-Ham i første serierunde da han ble byttet inn for en skadet Arve Walde I løpet av sesongen spilte han 25 av 30 kamper i serien og etablerte seg på førstelaget, han var også fast på laget i 2011-sesongen.

Etter at Løv-Ham rykket ned fra 1. divisjon etter 2011-sesongen og ble sammenslått med Fylingen til Fotballklubben Fyllingsdalen ble Kaland utlånt til Hønefoss. Avtalen gjelder for hele 2012-sesongen og Hønefoss har opsjon på kjøp av spilleren.

Referanser

Eksterne lenker 
 

Norske fotballspillere
Norske fotballtrenere
Fotballspillere for Fyllingen Fotball
Fotballspillere for Løv-Ham Fotball
Fotballspillere for Hønefoss BK
Fotballspillere for Varbergs BoIS
Norske fotballspillere i Sverige
Personer fra Bergen kommune
Fødsler i 1989
Kato Johansen

Kato Johansen er en norsk same som var den første lederen for Folkeaksjonen mot utbygging av Alta-Kautokeinovassdraget.

Johansen var den gang aktiv i ml-bevegelsen, som medlem av Arbeidernes kommunistparti (marxist-leninistene).

Referanser

Norske miljøvernere
Transmutasjon av arter

Transmutasjon av arter (på engelsk the transmutation of species) var en terminologi brukt som beskrivelser av forandringer av en art til en annen på 17- og tidlig 1800-tall. Det var en alminnelig term brukt om det 19. århundres evolusjonstanker før Charles Darwin publiserte «Om artenes opprinnelse gjennom det naturlige utvalg» i 1859. Også Darwin brukte selv begrepet «transmutasjon», ordet evolusjon ble først populært senere.

Begrepet viste til ideen om at arter ikke var konstante og uforanderlige, slik det rådende paradigmet innen naturfilosofien hadde vært på 1700-tallet. Den industrielle revolusjon hadde ført til en utstrakt kartlegging av berggrunnen i Europa, og det ble etter hvert klart at dyre- og plantelivet i tidligere tider hadde sett helt annerledes ut enn i dag. Ideen om at Carl von Linné sitt system fra Systema naturæ kunne omsettes til et slags stamtre av dyreliv og planteliv ble formulert allerede på midten av 1700-tallet Mekanismen bak denne «transmutasjonen» var ikke kjent, men det var mer eller mindre alminnelig antatt at det fantes en eller annen naturlig prosess som sto bak.

Den første som foreslo at alle organismer hadde et felles opphav var Pierre-Louis Moreau de Maupertuis i sin Essai de Cosmologie fra 1751. Blant andre kjente talsmenn for ideen om transmutasjon er Jean-Baptiste Lamarck og Erasmus Darwin (Charles Darwins bestefar).

Referanser

Vitenskapshistorie
Misandri

Misandri betegner hat mot (eller forakt for) menn eller gutter. Ordet kommer av gresk misos (μῖσος, «hat») og anēr (ἀνήρ, «mann»).

Se også 
 Misogyni, hat mot (eller forakt for) kvinner og jenter.
 Misantropi, betegner hat mot mennesker i sin alminnelighet.

Kilder 

Kjønn
Forskjellsbehandling
Psykologi
Sosiologi
Jakobs-boggi

Jakobs-boggi (etter den tyske jernbaneingeniøren Wilhelm Jakobs, 1858–1942) er en boggi som forbinder to vogner, ledd eller moduler i et tog eller en leddtrikk. 

I Norge finnes Jakobs-boggi brukt på NSB type 72, lokaltog og NSB type 93, regiontog samt på Oslos leddtrikker type SL79 og på Gråkallbanens leddtrikker i Trondheim. De finnes også i de sveitsiske Stadler Flirt-togene som NSB har bestilt for levering fra 2011. Bl.a. de franske TGV-ene fra Alstom har Jakobs-boggier.

Jakobs-boggien har følgende fordeler:
Den stiver opp togsettet så det er mindre utsatt for å folde seg sammen som et trekkspill ved en avsporing. Ved høy hastighet er dette meget farlig. Det skjedde ved Eschede-ulykken, den verste ulykken med høyhastighetstog noensinne. TGV-tog har flere ganger sporet av i høy fart, 290-300 km/t, og likevel blitt stående i skinnegangen – noe Jakobs-boggiene trolig har bidratt til. Derfor har avsporingene ikke krevd menneskeliv eller forårsaket alvorlige personskader.
Togene blir lettere med bare én boggi pr. vogn istedenfor to. Dette er tilfelle selv om den økende belastningen på hver boggi gjør at vognene må lages noe kortere.
Togene blir rimeligere med færre boggier, da boggier er kompliserte og kostbare.
Hjulstøyen, som utgjør en stor del av støyen fra et tog, reduseres med færre boggiger. Innvendig blir hjulstøyen dessuten mest merkbar i overgangen mellom vognene, hvor folk ikke pleier å oppholde seg.

En ulempe med Jakobs-boggier er at det vanligvis er tidkrevende å hekte av og på vogner ved behov. Dette må gjøres på verksted. En kan riktignok ofte koble sammen flere togsett eller trikker.

Referanser

Jernbaneteknikk
Avigdor Lieberman

Avigdor Lieberman (født som Evet Lieberman 5. juli 1958 i Chișinău da i Sovjetunionen nå i Moldova) er et sovjetiskfødt israelsk politiker. Han er for tiden medlem av den israelske nasjonalforsamlingen Knesset. 

Han ble utenriksminister i Israel den 31. mars 2009 og han har tidligere vært visestatsminister i Israel. Han er grunnlegger og leder av det israelske partiet Yisrael Beiteinu som kun består av jødiske innvandrere fra det tidligere Sovjetunionen. 

Lieberman ble medlem av Knesset for første gang i 1999 og partiet hans vant da fire seter. Han har vært i politikken siden den gang og har sittet i en rekke nøkkelroller innad i regjeringen. Han har blant annet vært minister for Israels nasjonale infrastruktur, og han har hatt embedstitler som visestatsminister og utenriksminister. 

Hans far hadde tjenestegjort i den sovjetiske røde hær og han tilbrakte syv år i en sibirsk Gulag under Stalins diktator-styre. Det var i en Gulag at han møtte Evets mor som han senere giftet seg med. Familien emigrerte til Israel i 1978, der Lieberman etter hvert skiftet navn til «Avigdor».

Referanser

Eksterne lenker 
 
 
 

Israelske utenriksministre
Personer fra Chişinău
Fornuft og følelser (film)

Fornuft og følelser (originaltittel Sense and Sensibility) er en amerikansk romantisk dramafilm fra 1995, basert på Jane Austens roman Fornuft og følelse fra 1811. Emma Thompson skrev manuset, og Ang Lee var regissør. I hovedrollene spiller Thompson, Alan Rickman, Kate Winslet og Hugh Grant. Filmen handler om tre søstre som plutselig står uten penger når faren dør. Det logiske er å inngå fornuftsekteskap, men følelsene går i en annen retning.

Filmen fikk god kritikk og ble nominert til sju Oscar-priser, blant annet for beste film, beste kvinnelige hovedrolle (Thompson) og beste kvinnelige birolle (Winslet). Thompson vant Oscar for beste filmatisering og ble den første personen til å vinne Oscar-priser for både skuespill og manus. Fornuft og følelser førte til økt interesse for Austens bøker, samt en rekke andre filmprosjekter i samme sjanger. Det amerikanske filminstituttet (AFI) har kåret filmen til tidenes 70. beste kjærlighetsfilm fra USA.

Handling 
De tre søstrene Elinor (Emma Thompson), Marianne (Kate Winslet) og Margaret (Myriam François) raser fra himmel til helvete når faren dør. Faren var en rik godseier, men på grunn av tradisjon går alle eiendelene til farens sønn fra hans første ekteskap. Søstrene står plutselig uten penger og eiendommer, noe som byr på problemer i et samfunn som legger mer vekt på status enn menneskelige følelser. Elinor er fast innstilt på å inngå et fornuftsekteskap slik at familien kan overleve, men hun forelsker seg likevel i en mann hun tilsynelatende aldri kan få. Marianne blåser i alle samfunnsnormer og følger hjertet sitt.

Medvirkende 
 Emma Thompson som Elinor Dashwood
 Kate Winslet som Marianne Dashwood
 Gemma Jones som fru Dashwood
 Hugh Grant som Edward Ferrars
 James Fleet som John Dashwood
 Harriet Walter som Fanny Dashwood
 Alan Rickman som Christopher Brandon
 Greg Wise som John Willoughby
 Imogen Stubbs som Lucy Steele
 Elizabeth Spriggs som fru Jennings
 Robert Hardy som Sir John Middleton
 Hugh Laurie som herr Palmer
 Myriam François som Margaret Dashwood

Referanser

Eksterne lenker 
 

Romantiske dramafilmer fra USA
Filmer fra 1995
Filmer regissert av Ang Lee
Oscar-vinnere (filmatisering)
Golden Globe for beste dramafilm
Gullbjørnen-vinnere
BAFTA-vinnere
Filmer basert på bøker
Engelskspråklige filmer
Franskspråklige filmer
Filmer basert på verk av Jane Austen
Overtalelse (roman)

Overtalelse er den siste romanen Jane Austen fullførte. Hun begynte på den ikke lenge etter at hun hadde fullført  Emma, og hun skrev den ferdig i august 1816. Jane Austen døde 41 år gammel, i 1817. Overtalelse ble utgitt i desember samme år (men datert til 1818).

Handlingsreferat 
Etter å ha nettopp fylt nitten år blir Anne forelsket og godtar et forslag om ekteskap fra Wentworth, den gang en ung og ukjent marine-offiser. Wentworth ble ansett som smart, selvsikker og ambisiøs. Men hans lave sosiale status fikk Annes nære venner og familie til å se ham som en ugunstig partner for henne. Annes far, Sir Walter Elliot, og hennes eldre søster, Elizabeth, påstår at Wentworth ikke var noen match for en kvinne fra Kellynch Hall - deres familie-gods.

Lady Russell, en fjern slektning som Anne anser for å være nesten som en mor for henne, etter at hennes egen mor gikk bort, overtalte også Anne til å avbryte forlovelsen. Sir Walter, Elizabeth og Lady Russell var de eneste familie-medlemmene som visste om den korte forlovelsen - ettersom Annes yngre søster Mary var bortreist i forbindelse med utdannelse. Flere år senere er Elliot-familien i store økonomiske problemer på grunn av deres overdådige utgifter, så de leier ut Kellynch Hall og bosetter seg i et billigere hjem i Bath frem til økonomien deres blir bedre. Sir Walter, Elizabeth og Elizabeths nye følgesvenn, fru Clay, ser frem til flyttingen. 

Anne er langt mindre sikker på at hun kommer til å like deres nye hjem, men hun kan ikke gå imot resten av familien sin. Søsteren Mary er nå gift med Charles Musgrove fra Uppercross Hall. Anne angrer raskt på den brutte forlovelsen med Wentworth. Men mange år senere returnerer endelig Wentworth fra marinen som en meget velstående og vellykket kaptein, og han finner igjen Anne og hennes familie nå på randen av fullstendig økonomisk ruin. All spenningen i romanen dreier seg hovedsakelig rundt ett spørsmål: Kommer Anne og Wentworth noensinne til å bli gjenforent i deres kjærlighet?

Eksterne lenker

Engelske romaner
Bøker fra 1817
Fortar, hardar, høgar

Fortar, hardar, høgar er Null$katte$nylternes offisielle debutalbum utgitt i 2004. Albumet fikk terningkast 4 av VG

Sporliste

 «Pæng» (Prytz/Null$katte$nylterne)
 «Kjød kommando» (Null$katte$nylterne)
 «Svin» (Null$katte$nylterne)
 «Fortar, hardar, høgar» (Prytz/Null$katte$nylterne)
 «Autopilot» (Prytz/Null$katte$nylterne)
 «Halleluja» (Prytz/Null$katte$nylterne)
 «Slå» (Null$katte$nylterne)
 «Dårlig gjort» (Null$katte$nylterne)
 «Lægebesøk» (Null$katte$nylterne)
 «Barbara» (Null$katte$nylterne)
 «Klå» (Null$katte$nylterne)
 «Harmoni» (Null$katte$nylterne)
 «Kom igjen!» (Dahl/Null$katte$nylterne)
 «Juha Mieto» (Dahl/Null$katte$nylterne)

Medvirkende

Null$katte$nylterne
 Torkil Torsvik - vokalist
 Åsmund Prytz - gitarer, vokal, låtskriver
 Daniel Viken - gitarer vokal
 Eirik Øien - bass, gitarer, vokal, produsent
 Tom Kenneth Alte - trommer, piano, vokal, produsent

Øvrige medvirkende
 Mikael Dahl - kor, låtskriver 
 Arnt Egil Rånes - tekniker, miksing
 Pål Brekkås - tekniker 
 Per Østmark - mastering
 Tomas Westgaard - fotograf
 Thomas Bratlie - cover

Eksterne lenker
 Fortar, hardar, høgar

Debutalbum fra 2004
Null$katte$nylterne-album
Norske debutalbum
Harry Landreth

Harry Landreth var en amerikansk økonom og idehistoriker med spesialisering i eldre økonomisk tenking. Han var professor emeritus ved Centre College i Kentucky, USA. Han studerte særlig eldre tiders økonomiske teori og fagutvikling, og sammen med David Colander ga han ut en rekke bøker og skrifter om keynesianismens historie og gjennombrudd.

Referanser

Litteratur
Harry Landreth og David C. Colander (1989). History of Economic Theory, Houghton Mifflin. ISBN 0-395-45691-6
Harry Landreth og David C. Colander (1996). The Coming of Keynesianism to America: Conversation With the Founders of Keynesian Economics. Edward Elgar Brookfield. ISBN 978-1-85898087-4, paperback 1997: ISBN 978-1-85898602-9
Harry Landreth og David C. Colander (1998). «Political Influence on the Textbook Keynesian Revolution: God, Man, and Laurie (sic) Tarshis at Yale», i: O.F Hamouda og B.B. Price, Keynesianism and the Keynesian Revolution in America: A Memorial Volume in Honour of Lorie Tarshis, Cheltenham.

Eksterne lenker 
 Harry Landreth på Centre Colleges hjemmesider

Økonomer fra USA
MS «Africa Mercy»

MS «Africa Mercy» er et sykehusskip i humanitær tjeneste for organisasjonen Mercy Ships. Skipet segler med Panama-flagg. Skipet er per mars 2010 det eneste i tjeneste for Mercy Ships. Africa Mercy har seks operasjonssaler og en sengepost med 78 senger. Det er verdens største ikke-statlige sykehusskip.

Historie 
Skipet ble bygget som togfergen MS «Dronning Ingrid» i 1980 i Helsingør i Danmark. I 1999 ble det kjøpt av Mercy Ships ved hjelp av en donasjon fra Balcraig Foundation. I april 2000 ble skipet omdøpt til Africa Mercy, og en større ombygging startet. I mars 2007 ble ombyggingen sluttført ved A & P Shipyard i England. Prosjektet er omtalt som det største av sitt slag noensinne i Storbritannia.

Fride på skipet 
Våren 2010 gikk fjernsynsserien Fride på skipet på NRK Super. Serien handler om den åtte år gamle norske jenta Fride Tvedt som drar på tokt med nødhjelpskipet Africa Mercy sammen med faren som er tannlege og moren som er sykepleier. Hun har ytterligere to søsken som også er med på skipet. Serien ble produsert av det kristne produksjonsselskapet TV Inter og ble et populært innslag i Barne-TV.

Skipet var også med i de to første episodene av det svenske matprogrammet Landgång i 2014.

Referanser

Eksterne lenker 
 
 
 skipsrevyen.no Norske lærlinger på Africa Mercy på den internasjonale sjøfartsdagen
 hhvferry.com Bilder og historie om skipet

Motorskip
Skip bygget i Danmark
Skip fra 1980
Artikler i sjøfart-prosjektet
Sprint-VM på skøyter 1974

Sprint-VM på skøyter 1974, det 3. offisielle sprintverdensmesterskapet i ISU-regi, ble arrangert i Olympia Eisstadion i Innsbruck, Østerrike den 16. og 17. februar 1974.

Medaljevinnere - sammenlagt

Resultater

Sammenlagt damer

Sammenlagt herrer

Litteratur

Eksterne lenker 
  
 
  
  
  Sprint-VM på skøyter 1974 resultatmeny for både damer og herrer på www.ISU.html.infostradasports.com
  Sammenlagt-medaljer og resultater for damer (viser bare topp-26) og herrer på The-Sports.org (ikke komplett, mangler to løpere, to damer: sovjetiske  Averina som vant begge distanser første dag, men som ble diskvalifisert på siste distansen dag to og amerikanske  Monk som ble diskvalifisert på første dags  meter).
 

Sprint-VM på skøyter
Hurtigløp på skøyter i Østerrike
Internasjonale mesterskap i Østerrike
Hurtigløp på skøyter i 1974
1974 i Østerrike
Artikler i skøytesportprosjektet
Internasjonale mesterskap i 1974
BKK Nett

BKK Nett er et aksjeselskap eid av Eviny som drifter strømnettet i en rekke kommuner på Vestlandet fra Sunnfjord i nord til Etne i sør. I 2019 hadde selskapet 448 ansatte,  nettkunder og  kilometer strømnett. Selskapet er en av Norges største distributører av elektrisk energi.

Selskapets hovedkontor ligger på Kokstad i Bergen, og det har regionskontor i Kvinnherad, Knarvik og Førde. Omsetningen i 2018 var på  millioner kroner og resultatet på 230 millioner kroner.

Referanser

Eksterne lenker
 

BKK
Næringsliv i Vestland
Norske nettselskaper
Hannibal Sehested (1842–1924)

Hannibal Sehested (født 16. november 1842 i Gudme, død 19. september 1924 samme sted) var en dansk politiker (H). Han var Danmarks statsminister i perioden 1900–1901.

Sehested ble cand.jur. i 1869. Han ble valgt inn i Landstinget i 1886, og satt frem til 1910. Han var Landstingets visepresident 1892–1900. Sehested var den siste danske statsminister før systemskiftet i 1901, og måtte gå av i etterspillet etter det for de konservative så katastrofale valget i 1901. Han ble erstattet av Johan Henrik Deuntzer og landets første Venstre-regjering.

Eksterne lenker 
 Biografi i Dansk biografisk leksikon

Danske statsministre
Landstingsmedlemmer
Det Konservative Folkeparti-politikere
Dannebrogordenen
Personer fra Svendborg kommune
Slekten Sehested (fra Nørrejylland)
Einar Utzon-Frank

Aksel Einar Utzon-Frank (født 30. mars 1888, død 15. juli 1955) var en dansk billedhugger og professor.

Utzon-Frank var utdannet maler, men fikk smak for arbeidet med skulpturer. Han ble tatt opp på Kunstakademiet i 1906, hvor han gikk et enkelt semester. Utzon-Frank debuterte med en utstilling på Charlottenborg i 1907.

Einar Utzon-Frank var bl.a. inspirert av Constantin Meunier. Han foretok flere studiereiser i Europa 1912–1913 bl.a. til München, Firenze, Berlin, Roma og Paris, hvor han så klassisk kunst, som inspirerte ham i hans eget arbeide. Hans formspråk var tydelig fundert i klassisismen og fulgte tradisjonen fra Bertel Thorvaldsen, men ofte er Einar Utzon-Frank kjennetegnet ved et unikt raffinert og stilisert uttrykk. Fra 1916 stilte han ut på Den Frie Udstilling.

Som 30-åring ble han i 1918 utnevnt til professor ved Kunstakamdeiet, hvor han var til 1955. I sin undervisning la han vekt på de håndverksmessige kunnskaper. Han ble en inspirasjonskilde for flere generasjoner av billedhuggere – eksempelvis Henry Heerup, Sigrid Lütken, Janus Kamban og Anne Marie Carl Nielsen.

Utzon-Frank var i løpet av sin karriere meget produktiv og han fikk mange offentlige oppgaver. Han mottok Eckersbergmedaljen i 1911, og i 1944 mottok han Thorvaldsenmedaljen for sitt virke.

Han er begravet på Vestre Kirkegård i København.

Arbeider i utvalg 
 
 Afrodite (1914, bronse 1915, Statens Museum for Kunst)
 Atalante (bronse 1916, Rådhusparken, Århus)
 Minnesten for Johan Thomas Lundbye (1923, Bedsted)
 Slangedræberen (bronse 1924, Københavns Politigård)
 Beatrice (bronse 1924)
 Hamlets Grav (granitt 1926, Marienlyst slott, Helsingør)
 Erik av Pommerns Minnebrønn (bronse 1926, Axeltorv, Helsingør)
 Oppstandelse (kunststen 1927, Ordrup kapell i Ordrup)
 Usmykking (1927-1929, Søndermark Krematorium, København)
 Minnesmerke for Dronning Margrethe I (1931, (Christiansborg slott)
 Værpikene (bronse 1936, Richshuset, Rådhuspladsen 16, København) 
 Flyverminnjesmerket (1938, Christianshavns Vold, København)
 Statue av Bertel Thorvaldsen (bronse og granitt 1943, Ørstedsparken, København)
 Rytterstatuen av Christian V (1946, rekonstruksjon av Abraham César Lamoureux' statue, Kongens Nytorv, København)
 Statue av Knut den hellige (bronse 1953, I. Vilh. Werners Plads, Odense) 
 Rytterstatue av Christian X (bronse 1954, Sankt Annæ Plads, København)
 Sarkofag for Frederik VIII (Roskilde domkirke)

Referanser

Eksterne lenker 
 
 
 

Danske billedhuggere
Professorer ved Det Kongelige Danske Kunstakademi
Mottakere av Thorvaldsenmedaljen
Mottakere av Eckersbergmedaljen
Personer fra Frederiksberg
Fødsler i 1888
Dødsfall i 1955
Trygdeavgift

Trygdeavgift er en skatt som blir beregnet på grunnlag av personinntekten for personlige skatteytere og skal være med å finansiere folketrygden.

Beregningsgrunnlag
Beregningsgrunnlaget for trygdeavgiften er personinntekt. Personinntekt omfatter først og fremst arbeidsinntekt og virksomhetsinntekt som skyldes aktiv innsats, men som utgangspunkt ikke kapitalinntekt, og det er ingen rett til kostnadsfradrag i arbeidsinntekter og begrenset rett til kostnadsfradrag i virksomhetsinntekter.

Satser
Trygdeavgiften er 5,1% for pensjonsinntekter, 8,2% for lønnsinntekter og næringsinntekter fra primærnæringer og 11,4 % for andre næringsinntekter. Den høyere satsen for selvstendig næringsdrivende utenom primærnæringene skyldes at det ikke ilegges arbeidsgiveravgift på næringsinntekt.

Nedre grense og opptrapping
Det er ingen egentlige skattefrie beløp ved beregning av trygdeavgiften. Det er imidlertid satt en nedre grense for betaling av trygdeavgift som i 2021 er 59 650 kroner. For inntekt over dette ilegges det trygdeavgift fra første krone, men likevel slik at trygdeavgiften ikke kan utgjøre mer enn 25 % (opptrappingssatsen) av personinntekten over 59 650 kroner. Fordi det ikke blir innkrevd skatt dersom samlet skatt er under 100 kroner, er nedre grense for å betale skatt i praksis 60 000 kroner. Dette omtales gjerne som «frikortgrensen».

Se også
Skatt
Folketrygden (Norge)
Personinntekt
Skattekort

Referanser

Eksterne lenker
 Skatteetaten: Trygdeavgiftsatser
 NAV: Trygdeavgift

Norske skatter